ᱢᱚᱫᱷᱭᱚ ᱯᱨᱚᱫᱮᱥ

ᱢᱚᱫᱷᱭᱚ ᱯᱨᱚᱫᱮᱥ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱯᱚᱱᱚᱛ ᱠᱟᱱᱟ ᱾ ᱱᱚᱸᱰᱮᱱᱟᱜ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱵᱷᱚᱯᱟᱞ ᱾ ᱟᱨ ᱱᱚᱸᱰᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱫᱚ ᱤᱱᱫᱚᱨ ᱠᱟᱱᱟ, ᱡᱟᱵᱟᱞᱯᱩᱨ, ᱜᱣᱟᱞᱤᱭᱚᱨ, ᱥᱟᱛᱱᱟ ᱮᱢᱟᱱ ᱢᱩᱬ ᱥᱚᱦᱚᱨ ᱠᱚ ᱢᱮᱱᱟᱜᱼᱟ ᱾ ᱦᱤᱱᱫᱤ ᱯᱟᱹᱨᱥᱤ ᱵᱟᱹᱲᱛᱤ ᱠᱟᱛᱮ ᱠᱚ ᱨᱚᱲ ᱠᱟᱱᱟ ᱱᱚᱶᱟ ᱯᱚᱱᱚᱛ ᱨᱮ ᱾ ᱢᱚᱫᱷᱭᱚ ᱯᱨᱚᱫᱮᱥ ᱫᱚ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱟᱱᱟ ᱟᱨ ᱗᱒ ᱢᱤᱞᱤᱭᱚᱱ ᱠᱷᱚᱱ ᱥᱟᱸᱜᱮ ᱦᱚᱲ ᱮᱞ ᱦᱤᱥᱟᱹᱵᱽ ᱛᱮ ᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱾ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱤᱢᱟᱹ ᱫᱚ ᱢᱚᱬᱮ ᱜᱚᱴᱟᱝ ᱯᱚᱱᱚᱛ ᱛᱮ ᱥᱤᱢᱟᱹ ᱟᱠᱟᱱᱟ ᱾ ᱱᱚᱣᱟ ᱠᱚᱧᱮ ᱨᱮ ᱩᱛᱛᱚᱨ ᱯᱨᱚᱫᱮᱥ, ᱥᱟᱢᱟᱝ ᱨᱮ ᱪᱷᱚᱛᱛᱤᱥᱜᱚᱲ, ᱮᱛᱚᱢ ᱨᱮ ᱢᱚᱦᱟᱨᱟᱥᱴᱨᱚ, ᱯᱟᱪᱮ ᱨᱮ ᱜᱩᱡᱽᱨᱟᱴ ᱟᱨ ᱠᱚᱧᱮᱼᱯᱟᱪᱮ ᱨᱮ ᱨᱟᱡᱚᱥᱛᱷᱟᱱ ᱢᱮᱱᱟᱜᱼᱟ ᱾ ᱢᱚᱫᱷᱭᱚ ᱯᱨᱚᱫᱮᱥ ᱫᱚ ᱑ ᱱᱚᱵᱷᱮᱢᱵᱚᱨ ᱒᱐᱐᱐ ᱫᱷᱟᱹᱵᱤᱡ ᱫᱚ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱦᱤᱞᱚᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱠᱷᱚᱱ ᱜᱮᱞᱛᱩᱨᱩᱭ (᱑᱖) ᱦᱚᱱᱚᱛ ᱵᱷᱤᱱᱟᱹ ᱠᱟᱛᱮ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱪᱷᱚᱛᱛᱤᱥᱜᱚᱲ ᱨᱮᱭᱟᱜ ᱛᱷᱟᱯᱚᱱ ᱦᱩᱭᱮᱱᱟ ᱾

ᱱᱟᱜᱟᱢ

ᱚᱛᱱᱚᱜ
ᱱᱚᱶᱟ ᱠᱚᱧᱮ ᱥᱟᱦᱟ ᱨᱮ ᱩᱛᱛᱚᱨ ᱯᱨᱚᱫᱮᱥ, ᱮᱛᱚᱢ ᱥᱮᱦᱮᱫ ᱨᱮ ᱢᱚᱦᱟᱨᱟᱥᱴᱨᱚ, ᱥᱟᱢᱟᱝ ᱥᱮᱦᱮᱫ ᱨᱮ ᱪᱷᱚᱛᱛᱤᱥᱜᱚᱲ, ᱠᱚᱧᱮ ᱯᱟᱪᱮ ᱥᱮᱦᱮᱫ ᱨᱮ ᱨᱟᱡᱚᱥᱛᱷᱟᱱ ᱟᱨ ᱯᱟᱪᱮ ᱥᱮᱦᱮᱫ ᱨᱮ ᱜᱩᱡᱽᱨᱟᱴ ᱯᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱫᱚ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱫᱚᱥᱟᱨ ᱢᱟᱨᱟᱝ ᱟᱨ ᱦᱚᱲ ᱮᱞᱮᱞ ᱞᱮᱠᱟᱛᱮ ᱢᱚᱬᱮᱭᱟᱜ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱢᱚᱫᱷᱨᱚ ᱯᱨᱚᱫᱮᱥ ᱫᱚ ᱾

ᱯᱟᱹᱨᱥᱤ

ᱯᱚᱱᱚᱛ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱫᱚ ᱦᱤᱱᱫᱤ ᱠᱟᱱᱟ ᱾ ᱱᱚᱣᱟ ᱫᱚ ᱵᱟᱨᱼᱛᱮᱥᱟᱨ ᱠᱷᱚᱱ ᱡᱟᱹᱥᱛᱤ ᱦᱚᱲ ᱮᱞ ᱦᱚᱛᱮᱛᱮ ᱠᱚ ᱨᱚᱲᱮᱫᱟ ᱟᱨ ᱡᱚᱛᱚ ᱥᱚᱨᱠᱟᱨᱤ ᱠᱟᱹᱢᱤ ᱞᱟᱹᱜᱤᱫ ᱠᱚ ᱵᱮᱵᱷᱟᱨᱟ ᱾ ᱥᱚᱦᱨᱤ ᱴᱚᱴᱷᱟ ᱨᱮ ᱦᱤᱱᱫᱤ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱮᱱᱠᱷᱟᱱ ᱩᱨᱫᱩ ᱫᱚ ᱢᱩᱥᱚᱞᱢᱟᱱ ᱦᱚᱛᱮᱛᱮ ᱠᱚ ᱨᱚᱲᱮᱫᱟ ᱾ ᱯᱟᱪᱮ ᱨᱮ ᱢᱟᱞᱣᱟ ᱟᱨ ᱱᱤᱢᱟᱲ ᱴᱚᱴᱷᱟ ᱨᱮᱫᱚ ᱢᱟᱞᱵᱷᱤ ᱟᱨ ᱱᱤᱢᱟᱲᱤ ᱠᱟᱱᱟ, ᱱᱚᱣᱟ ᱨᱟᱡᱚᱥᱛᱷᱟᱱᱤ ᱯᱟᱹᱨᱥᱤ ᱠᱷᱚᱱ ᱫᱚ ᱟᱹᱰᱤ ᱥᱩᱨ ᱛᱮ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱠᱚᱧᱮ ᱨᱮ ᱵᱩᱸᱫᱮᱞᱠᱷᱚᱸᱰ ᱟᱨ ᱥᱟᱢᱟᱝ ᱨᱮ ᱵᱚᱜᱷᱮᱞᱠᱷᱚᱸᱰ ᱨᱮᱫᱚ ᱵᱩᱸᱫᱮᱞᱤ ᱟᱨ ᱵᱚᱜᱷᱮᱞᱤ ᱠᱚ ᱨᱚᱲᱮᱫᱟ ᱱᱚᱣᱟ ᱚᱣᱫᱷᱤ ᱟᱨᱵᱟᱝ ᱪᱷᱚᱛᱛᱤᱥᱜᱚᱲᱤ ᱥᱟᱞᱟᱜ ᱥᱚᱢᱟᱱᱚᱜ ᱦᱤᱱᱫᱤ ᱯᱟᱹᱨᱥᱤ ᱨᱮᱱᱟᱜ ᱥᱟᱢᱟᱝ ᱵᱷᱤᱨᱟᱭᱴᱤ ᱠᱟᱱᱟ ᱾ ᱮᱛᱚᱢᱼᱥᱟᱢᱟᱝ ᱨᱮᱫᱚ ᱪᱷᱚᱛᱛᱤᱥᱜᱚᱲᱤ ᱠᱚ ᱨᱚᱲᱮᱫᱟ ᱟᱨ ᱯᱚᱣᱟᱨᱤ ᱫᱚ ᱟᱹᱰᱤ ᱥᱟᱺᱜᱤᱧ ᱫᱷᱟᱹᱵᱤᱡ ᱮᱛᱚᱢ ᱨᱮᱱᱟᱜ ᱯᱟᱹᱨᱥᱤ ᱠᱟᱱᱟ, ᱵᱟᱱᱟᱨ ᱥᱟᱢᱟᱝ ᱦᱤᱱᱫᱤ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱨᱮᱱᱟᱜ ᱰᱮᱦᱮᱨ ᱛᱮᱫ ᱨᱚᱲ ᱫᱚ ᱱᱚᱣᱟ ᱦᱤᱱᱫᱤ ᱨᱚᱲ ᱠᱚ ᱢᱟᱱᱟᱣᱟ ᱟᱨ ᱚᱱᱟ ᱞᱟᱹᱜᱤᱫ ᱛᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮᱫᱚ ᱟᱠᱚᱣᱟᱜ ᱯᱟᱹᱨᱥᱤ ᱫᱚ 'ᱦᱤᱱᱫᱤ' ᱠᱚ ᱞᱟᱹᱭᱟ ᱾

ᱢᱟᱨᱟᱴᱷᱤ ᱫᱚ ᱢᱤᱫ ᱟᱨ ᱞᱟᱹᱠᱛᱤᱭᱟᱱ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱱᱤᱛᱚᱜ ᱢᱚᱫᱷᱭᱚ ᱯᱨᱚᱫᱮᱥ ᱠᱟᱱᱟ, ᱚᱱᱟ ᱴᱷᱮᱱ ᱫᱚ ᱢᱟᱨᱟᱴᱷᱟ ᱥᱟᱥᱚᱱ ᱤᱫᱤ ᱛᱮ, ᱢᱚᱫᱷᱭᱚ ᱯᱨᱚᱫᱮᱥ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱵᱟᱦᱨᱮ ᱟᱹᱰᱤ ᱰᱮᱦᱮᱨ ᱢᱟᱨᱟᱴᱷᱤ ᱭᱟᱜ ᱚᱲᱟᱜ ᱢᱮᱱᱟᱜᱼᱟ ᱾ ᱤᱱᱫᱚᱨ ᱞᱮᱠᱟᱱᱟᱜ ᱥᱚᱦᱨᱤ ᱛᱟᱞᱢᱟ ᱨᱮ ᱢᱟᱨᱟᱝ ᱮᱞ ᱨᱮ ᱢᱟᱨᱟᱴᱷᱤ ᱠᱚ ᱛᱟᱦᱮᱸ ᱫᱟᱲᱮᱭᱟᱜᱼᱟ, ᱟᱹᱰᱤ ᱰᱮᱦᱮᱨ ᱥᱟᱸᱫᱽᱨᱚᱛᱟ ᱢᱚᱦᱟᱨᱟᱥᱴᱨᱚ ᱠᱷᱚᱱ ᱵᱷᱤᱲᱟᱹᱣ ᱟᱠᱟᱱ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾

ᱟᱹᱫᱤᱵᱟᱹᱥᱤ ᱦᱚᱛᱮᱛᱮ ᱨᱚᱲᱼᱮᱫ ᱟᱹᱰᱤ ᱜᱟᱱ ᱯᱟᱹᱨᱥᱤ ᱢᱮᱱᱟᱜᱼᱟ ᱾ ᱵᱷᱤᱱᱟᱹ ᱵᱷᱤᱱᱟᱹ ᱵᱷᱤᱞ ᱯᱟᱹᱨᱥᱤ ᱫᱚ ᱯᱟᱪᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱ ᱕᱐ ᱞᱟᱠᱷ ᱵᱷᱤᱞ ᱦᱚᱛᱮᱛᱮ ᱨᱚᱲᱼᱮᱫ ᱤᱱᱰᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱾

ᱦᱚᱱᱚᱛ
ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱚᱬᱮᱜᱮᱞ ᱵᱟᱨ (᱕᱒) ᱦᱚᱱᱚᱛ ᱢᱮᱱᱟᱜᱼᱟ

 ᱟᱜᱚᱨ ᱢᱟᱞᱣᱟ ᱦᱚᱱᱚᱛ
 ᱟᱱᱩᱯᱯᱩᱨ ᱦᱚᱱᱚᱛ 
 ᱟᱞᱤᱨᱟᱡᱽᱯᱩᱨ ᱦᱚᱱᱚᱛ 
 ᱟᱥᱚᱠᱱᱚᱜᱚᱨ ᱦᱚᱱᱚᱛ 
 ᱤᱱᱫᱚᱨ ᱦᱚᱱᱚᱛ 
 ᱩᱡᱽᱡᱮᱱ ᱦᱚᱱᱚᱛ 
 ᱩᱢᱨᱤᱭᱟ ᱦᱚᱱᱚᱛ 
 ᱠᱟᱴᱱᱤ ᱦᱚᱱᱚᱛ 
 ᱠᱷᱟᱨᱜᱚᱱ ᱦᱚᱱᱚᱛ 
 ᱠᱷᱟᱸᱰᱣᱟ ᱦᱚᱱᱚᱛ 
 ᱜᱩᱱᱟ ᱦᱚᱱᱚᱛ 
 ᱜᱣᱟᱞᱤᱭᱚᱨ ᱦᱚᱱᱚᱛ 
 ᱪᱷᱟᱛᱟᱨᱯᱩᱨ ᱦᱚᱱᱚᱛ
 ᱪᱷᱤᱸᱫᱽᱣᱟᱲᱟ ᱦᱚᱱᱚᱛ 
 ᱡᱟᱵᱟᱞᱯᱩᱨ ᱦᱚᱱᱚᱛ 
 ᱡᱷᱟᱵᱩᱣᱟ ᱦᱚᱱᱚᱛ 
 ᱴᱤᱠᱟᱢᱜᱚᱲ ᱦᱚᱱᱚᱛ 
 ᱫᱟᱛᱤᱭᱟ ᱦᱚᱱᱚᱛ 
 ᱫᱟᱢᱚᱦ ᱦᱚᱱᱚᱛ 
 ᱫᱮᱵᱟᱥ ᱦᱚᱱᱚᱛ 
 ᱫᱷᱟᱨ ᱦᱚᱱᱚᱛ 
 ᱱᱚᱨᱥᱤᱝᱯᱩᱨ ᱦᱚᱱᱚᱛ 
 ᱱᱤᱢᱚᱪ ᱦᱚᱱᱚᱛ 
 ᱯᱟᱱᱱᱟ ᱦᱚᱱᱚᱛ 
 ᱵᱟᱲᱣᱟᱱᱤ ᱦᱚᱱᱚᱛ 
 ᱵᱟᱞᱟᱜᱷᱟᱴ ᱦᱚᱱᱚᱛ 
 ᱵᱮᱛᱩᱞ ᱦᱚᱱᱚᱛ 
 ᱵᱩᱨᱦᱚᱱᱯᱩᱨ ᱦᱚᱱᱚᱛ 
 ᱵᱷᱤᱸᱰ ᱦᱚᱱᱚᱛ 
 ᱵᱷᱚᱯᱟᱞ ᱦᱚᱱᱚᱛ 
 ᱢᱟᱸᱰᱞᱟ ᱦᱚᱱᱚᱛ 
 ᱰᱤᱸᱰᱚᱨᱤ ᱦᱚᱱᱚᱛ 
 ᱢᱟᱸᱫᱽᱥᱚᱨ ᱦᱚᱱᱚᱛ 
 ᱢᱩᱨᱮᱱᱟ ᱦᱚᱱᱚᱛ
 ᱨᱚᱛᱞᱚᱢ ᱦᱚᱱᱚᱛ 
 ᱨᱤᱣᱟ ᱦᱚᱱᱚᱛ 
 ᱨᱟᱡᱽᱜᱚᱲ ᱦᱚᱱᱚᱛ 
 ᱨᱟᱭᱥᱮᱱ ᱦᱚᱱᱚᱛ 
 ᱵᱤᱫᱤᱥᱟ ᱦᱚᱱᱚᱛ 
 ᱥᱟᱛᱱᱟ ᱦᱚᱱᱚᱛ 
 ᱥᱤᱫᱷᱤ ᱦᱚᱱᱚᱛ 
 ᱥᱤᱵᱷᱱᱤ ᱦᱚᱱᱚᱛ 
 ᱥᱤᱦᱚᱨ ᱦᱚᱱᱚᱛ 
 ᱥᱟᱦᱰᱚᱞ ᱦᱚᱱᱚᱛ 
 ᱥᱤᱵᱽᱯᱩᱨᱤ ᱦᱚᱱᱚᱛ 
 ᱥᱭᱚᱯᱩᱨ ᱦᱚᱱᱚᱛ 
 ᱥᱟᱡᱟᱯᱩᱨ ᱦᱚᱱᱚᱛ 
 ᱥᱤᱝᱨᱚᱞᱤ ᱦᱚᱱᱚᱛ
 ᱥᱟᱜᱚᱨ ᱦᱚᱱᱚᱛ
 ᱦᱟᱨᱫᱟ ᱦᱚᱱᱚᱛ 
 ᱦᱚᱥᱟᱸᱜᱟᱵᱟᱫᱽ ᱦᱚᱱᱚᱛ 
 ᱱᱤᱣᱟᱲᱤ ᱦᱚᱱᱚᱛ

ᱵᱟᱨᱯᱚᱫᱽ	

ᱠᱟᱹᱣᱰᱤ ᱟᱹᱨᱤ	

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official Site for the Government of Madhya Pradesh
 National Informatics Centre – Madhya Pradesh
 Madhya Pradesh Encyclopædia Britannica entry




ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ
ᱛᱷᱚᱠ:States and territories established in 1956
ᱛᱷᱚᱠ:1956 establishments in India